Kangjêng gusti pangeran adipati anom wau wontên ing baita mratelakakên, manawi bab anggènipun ngasmani pêrklarêng punika badhe rêmbagan kalihan para nayakaning praja. Amila sadumuginipun kangjêng gusti ing Tanjungpriuk, sêrat pêrklarêng wau dèrèng dipun asmani, ananging kangjêng gusti lajêng dipun andhêg wontên ing kitha Bêtawi dening gupêrnur jendral ingkang luhur panggalihanipun, ngantos sêrat pêrklarêng [pêr...]